Cyberjaya

Cyberjaya er en by i Malaysia som er konsentrert rundt en vitenskapspark. Den ligger i distriktet Sepang i delstaten Selangor, like vest for byen Putrajaya og om lag 50 km sør for Kuala Lumpur. Cyberjaya ble bygd opp midt i jungelen, og dekker et areal på 29 km². Byen ble grunnlagt i 1997, og skal fungere som sentrum for Malaysias multimediasuperkorridor, MSC Malaysia, som også omfatter Kuala Lumpur og Putrajaya. Cyberjaya tar sikte på å bli Malaysias svar på Silicon Valley. Ved folketellinga i 2010 hadde Cyberjaya 47 961 innbyggere.

Referanser

Eksterne lenker 
 

Byer i Malaysia
Selangor